
Daniel Gil Solés — El col-lectiu 


bibliotecari 1 la promoció de les eines lliures 
Autor: - 2//12/2022 


Els bibliotecaris i bibliotecàries sempre hem estat unes persones inquietes, uns autèntics 
culs d'en Jaumet que ens hem caracteritzat per ser un early adopters d'una multitud 
innumerable de tecnologies de la informació i de la comunicació. Des de programari de 
gestió i catalogació, passant per xarxes socials, serveis al núvol o vvilis —ynomés cal veure 
la implicació del col-lectiu amb la Viquipèdia— i bases de dades diverses, entre moltes 


altres eines, el col-lectiu sempre s'ha mostrat predisposat a esdevenir l'avantguarda en 
l'ús, la promoció i la difusió de tota tecnologia que fos susceptible d'incorporar-se a les 
Hibiblioteques i al mateix temps que fos útil als seus usuaris. Sempre hem estat, i 
continuem sent, un col-lectiu professional inquiet, amb ganes, afany i plenament capacitat 
per a tafanejari esdevenir líders. Nosaltres ho sabem, i per sort, cada cop hi ha més 
persones fora del nostre entorn laboral i professional que també ho sap i que ens té en 
compte. 


L'últim entorn en el qual el personal bibliotecari han desembarcat ha estat el del Hfedivers. 
Fa uns mesos ja vaig escriure sobre les biblioteques i el fedivers, i sobre la necessitat de 
què les biblioteques comencessin a ser-hi presents i a explorar aquest nou entorn. Des 
del setembre del 2021, moltes coses han canviat, i segurament gràcies a un context 
inestable de H Tvvitter i l'aparició en escena d'Elon Musls, s'ha esdevingut una migració 
massiva d'usuaris de HX Tvvitter cap a HMastodon, el buc insígnia del fedivers, però no 
l'única eina d'aquest nou entorn interconnectat i que recupera l'essència d'una internet 
horitzontal, interoperable i fet de petits nodes que interactuen entre ells gràcies a què 
parlen i entenen un mateix llenguatge, l'ActivityPub, desenvolupat pel VV3C. En aquest 
nou context que s'està configurant, ja hi ha instàncies temàtiques on els bibliotecaris i les 


bibliotecàries hi tenen cabuda: per exemple, Scholar.social, destinada a personal 
acadèmic, investigadors, d'arxius i biblioteques, etc... o Openbiblio.social, impulsada des 
de l'Alemanya i destinada, ara si, específicament per a bibliotecaris i bibliotecàries d'arreu 
del món. A un nivell més local, la instància catalana Mastodont.cat també hi van aterrant 
col-legues de professió. És cert, i cal ser realistes, que a totes aquestes instàncies 
l'aterratge de companys i companyes de professió continua sent amb comptagotes, però 
també és cert que està sent un fluxe constant. Així, per a poder seguir a tots els 
bibliotecaris i bibliotecàries que es vagin afegint a Mastodon i al fedivers, el company 
Pedro Làzaro Rodríguez ha desenvolupat la Lista con personas/perfiles de la 
Biblioteconomía y Documentación en Mastodon (en cat-es-eu-gl-vica-etc), que permet 


afegir de forma massiva, mitjançant CSV tots els perfils bibliotecaris que es vagin 
incorporant a la llista. 


Però Mastodon és només la punta d'un iceberg molt més gran, quasi inabastable, d'eines 
obertes i lliures, i que haurien de suposar una nova revolució en la manera d'entendre la 
comunicació digital i com volem que sigui internet en un futur no massa llunyà. Així, amb 
converses amb Làzaro, hem posat en marxa també una sala de xat sota protocol £XMPP, 
adreçada a tots els companys i companyes d'arreu de la península Ibèrica, absolutament 
políglota des dels seus inicis —tothom hi podrà escriure lliurement amb el seu idioma 
matern—, amb la voluntat d'esdevenir un nou canal de comunicació i d'intercanvi de 
coneixement professional i tècnic, obert, lliure i transversal, i sense dependre de grans 
corporacions tecnològiques, a les quals sembla que haguem venut la nostra ànima...i 
també la nostra capacitat de comunicar-nos, difondre la nostra comunicació científica i 
establir vincles entre col-legues. Tothom qui ho desitgi es pot incorporar a aquesta sala, 
que hem batejat amb el nom d'Etiqueta245, i que es pot trobar en la seguent adreça: 
bydachat.disroot.org. Només cal usar un programa client XMPP, com Gajim (tant per a 
VVindovvs com per a Linux) o Conversations (per a mòbils amb Android). Animem, doncs, a 
tots els nostres col-legues a que s'hi incorporin, i que ajudin a crear un nou canal de 
comunicació professional fet des de la base. 


l és que penso que els bibliotecaris i les bibliotecàries tenim una enorme responsabilitat 
social, moral i ètica, i que passa per garantir l'accés i l'ús lliure, obert i en condicions 
d'igualtat, a la informació així com també a les eines de gestió i de comunicació que 
compleixin i incorporin tots aquests valors. Malgrat que no ho sembli, la nostra és una 
professió que comporta d'assumpció de profundes conviccions, així com la promoció d'una 
sèrie de valors, i que junts conformen la genètica bàsica de la nostra professió. I 
evidentment, n'hem de fer promoció i difusió, però també cal que prediquem amb 
l'exemple, i que siguem els primers en usar totes aquestes eines que he anat mencionant 
en l'article. l és que aquesta responsabilitat també passa, inevitablement, per mantenir 
una coherència entre allò que ens defineix com a professionals —la llarguíssima tradició 
bibliotecària, en el sentit clàssic de la paraula i de la filosofia que hi ha al darrera, penso 
que encara és i serà del tot vàlida durant molts anys, malgrat que no agradi a molts 
companys— i allò que fem i que portem a la pràctica en la nostra carrera professional. l és 
que res fructificarà ni arrelarà si d'una banda, continuem apostant per estàndards oberts 
com l'OAI-PHM, però per l'altra, ens venem la nostra ànima a Faceboolc o Tvvitter, i els 
omplim de continguts propis de forma gratuita i acrítica, amb l'argument dèbil de que és 
on són els nostres usuaris. Els nostres usuaris, amb coherència, ens acompanyaran sempre 
allà on el vent de la vida ens porti. Només depèn de nosaltres mateixos que fem divisa de 
l'avantguarda que sempre hem liderat. 

